ליז סמית'

בטי גלידל, שנודעה בשם הבמה ליז סמית' (באנגלית: Liz Smith; 11 בדצמבר 1921 - 24 בדצמבר 2016) הייתה שחקנית אופי אנגלייה. היא הייתה ידועה מהופעתה בתפקיד אנני ברנדון בסדרה הקומית "I Didn't Know You Cared", בתפקיד בט והדודה בל בסיטקום "2.4 ילדים בממוצע", בתפקיד נורמה ספיקמן בקומדיה של ה-BBC "משפחת רויאל", לטישה קרופלי בסדרה הקומית "הכומר מדיבלי" וזילה בסדרת הדרמה התקופתית "הדרך לקנדלפורד".

ביוגרפיה
ליז סמית' נולדה בשם בטי גלידל באזור קרוסבי שבעיר סקאנתורפ במחוז לינקולנשייר. כשהייתה בת שנתיים מתה אמה במהלך לידה. עד מהרה עזב אותה גם אביה, כי אשתו השנייה לא רצתה קשר עם משפחתו הקודמת. סמית' גדלה אצל סבתה האלמנה. במהלך מלחמת העולם השנייה שירתה בחיל הנשים של הצי המלכותי הבריטי.

ב-1945 התחתנה סמית' עם ג'ק תומאס, שאותו פגשה בזמן ששירתה בהודו. לבני הזוג נולדו שני ילדים, אך הם התגרשו ב-1959. סמית' גידלה בכוחות עצמה את בנה ואת בתה. היא תיארה תקופה זו של חייה כקשה ביותר שבה היא נאבקה בקשיים כלכליים והתמודדה מול התנגדות חברתית בגלל מעמדה כגרושה.

קריירה
פריצת הדרך בקריירה שלה הייתה בשנת 1971 כשהייתה סמית' בת 49. היא הופיעה בתפקיד האם המדוכאת בסרטו הראשון של מייק לי "רגעי עצב" שהוקרן בטלוויזיה במסגרת סדרת "Play for Today".

סמית' שיחקה בסרט "It's A Lovely Day Tomorrow" מאת ברנרד קופס ובבימויו של ג'ון גולדסמית, המבוסס על מקרה אמיתי של אסון שהתרחש בתחנת הרכבת בת'נל גרין בתקופת מלחמת העולם השנייה. בהמשך הופיעה בסרט "Hard Labour" של מייק לי. היא שיחקה בתפקיד הילדה סמפט באופרת הסבון "Emmerdale Farm", והשתתפה בסדרות הטלוויזיה "בערוב ימי היין", "Bootsie and Snudge", סדרת הדרמה "Crown Court", הקומדיה "I Didn't Know You Cared" ובסדרה הבלשית "The Sweeney". עוד שיחקה בתפקיד מאדאם בולס בסרט "הפנתר הוורוד מכה שנית" מ-1976, אבל הסצנות בהשתתפותה קוצצו בעריכה. ב-1983 הופיעה באותו תפקיד בסרט ההמשך "קללת הפנתר הוורוד".

בשנות השבעים והשמונים של המאה העשרים הופיעה סמית' בתוכניות טלוויזיה פופולריות כמו "הדוכסית מרחוב דיוק", סדרת הדרמה "Within These Walls", הסיטקום "In Loving Memory", הסדרה המשטרתית "The Gentle Touch", הסדרה "Agatha Christie's Partners in Crime" המבוססת על ספריה של אגאתה כריסטי, עיבוד לספר "אישה שטן", ובתוכנית "המופע של לני הנרי". ב-1984 זכתה סמית' בפרס באפט"א לשחקנית הטובה ביותר בתפקיד משנה על הופעתה בדמות אמה של מגי סמית' בסרט הקולנוע "A Private Function".

בשנת 1980 שיחקה סמית' בתפקיד ליידי פיליפה מסטיינס בסרט הבריטי "Sir Henry at Rawlinson End". היא הופיעה במותחן "Apartment Zero" שהוצג ב-1988 בפסטיבל סאנדנס. בסרט גילמה דמות של אחת משתי נשים אקסצנטריות (השנייה היא דורה בריאן Dora Bryan) והן מתוארות בוושינגטון פוסט כשתי "רווקות זקנות דמויות גרגויל של תה ועוגיה המרחרחות במסדרונות".

בתחילת שנות התשעים הופיעה סמית' בקומדיית המצבים "2.4 ילדים בממוצע" בתפקיד כפול של הדודה בל ושל בט. עוד שיחקה בסדרה "אינדיאנה ג'ונס הצעיר" ובסדרה "לאבג'וי". ב-1994 שיחקה בתפקיד ראשי בסדרת הילדים של ה-BBC בשם "פיראטים" ובתפקיד לטישה קרופלי בשבעה פרקים של הסדרה הקומית "הכומר מדיבלי". בתפקיד זה זכתה להכרה רחבה אבל הדמות שלה מתה בתוכנית הספיישל של חג הפסחא ב-1996.

בנובמבר 1995 הופיעה סמית' בתפקיד אורח בדרמה הרפואית של BBC1 "חדר מיון". ב-1998 כיכבה בסיטקום נוסף בשם "משפחת רויאל". התוכנית שודרה עד שנת 2000, וחזרה שוב בפרק בשנת 2006 כשהדמות שגילמה מתה. עוד השתתפה בסדרת הטלוויזיה "The Queen's Nose", בסדרה המשטרתית "The Bill" ובסרט הקולנוע "סודות ושקרים". ב-1999 הופיעה בתפקיד גברת דילבר בסרט "מזמור חג המולד". היא גילמה את אותה דמות גם בגרסה משנת 1984. בעיבוד ל"אליס בארץ הפלאות" משנת 1999 הופיעה בתפקיד מיס לורי.

ב-2009 נאלצה סמית' להפסיק לשחק בגלל בריאות לקויה. לפני כן הופיעה בסדרות טלוויזיה כמו "משפט ועונש" והסדרה הרפואית "רופאים". ב-2005 שיחקה בתפקיד הסבתא ג'ורג'ינה בסרט "צ'ארלי בממלכת השוקולד" ודיבבה ואת גברת מולץ' בסרט "וולאס וגרומיט והארנב הקטלני". עוד באותה שנה שיחקה בתפקידים קטנים בסרט "אוליבר טוויסט" ובסרט "איזו מאמי".

ב-2006 פרסמה סמית' את האוטוביוגרפיה שלה בשם "Our Betty", ובערך באותו זמן עברה לגור בבית גמלאים בהמפסטד שבלונדון. ב-2007 הוציאה לאור סדרה של סיפורים קצרים בשם "Jottings: Flights of Fancy" והופיעה בווידאו קליפ של הסינגל "This Must Be Love" של להקת "Little Man Tate". ב-5 בדצמבר 2007 זכתה סמית' בפרס הקומדיה הבריטית לשחקנית הטלוויזיה הקומית הטובה ביותר על תפקידה בסדרה "משפחת רויאל".

ב-2006 השתתפה סמית' בהופעת קמע בסרט של קנת בראנה "חליל הקסם", גרסה באנגלית לאופרה של מוצרט. היא גילמה את דמות פפגנה הזקנה שבהמשך הסרט הופכת לפפגנה הצעירה (בגילומה של זמרת הסופרן סילביה מוי).

ב-2008 שיחקה סמית' בעונה הראשונה של סדרת הדרמה התקופתית "הדרך לקנדלפורד". באותה שנה השתתפה בתוכנית "Desert Island Discs" של רדיו 4 של ה-BBC, והשתתפה בסרט "עיר הגחלת" שיצא לאקרנים באוקטובר 2008. ביולי 2009 הופיעה בסרט דוקומנטרי בשם "Liz Smith's Summer Cruise" בו הצטרפה לקבוצה של אנשים בשיט מקרואטיה לוונציה. באותו חודש הודיעה על פרישתה ממשחק אחרי שסבלה פעמים אחדות משבץ.

ב-2010 השתתפה בתוכנית "הצעירים" של ה-BBC בה שישה ידוענים בגילאי ה-70 וה-80 מנסים להתגבר על בעיות ההזדקנות בהתרפקות על שנות השבעים של המאה העשרים.

חיים אישיים
סמית' הייתה נשואה לג'ק תומאס מ-1945 ועד 1959. לבני הזוג היו שני ילדים.

ב-2009 הוענק לסמית' תואר חבר מסדר האימפריה הבריטית (MBE).

היא נפטרה ב-24 בדצמבר 2016 בגיל 95.

פילמוגרפיה
 שנה שם שם באנגלית תפקיד הערות 1970 Leo the Last ללא קרדיט 1971 רגעי עצב Bleak Moments אמא של פט 1972 אמרדייל Emmerdale הילדה סמפל 1973 בערוב ימי היין Last of the Summer Wine סוכנת בית בפרק "Spring Fever" 1973 Play for Today גברת תורנלי / גברת מתיוס בפרק "Hard Labour" ובפרק "Jack Point" 1974 Bedtime Stories מיס לונג בפרק "Jack and the Beanstalk" 1974 Bootsie and Snudge גברת פרטרידג' בפרק "Up the Downstairs" 1974 Crown Court גברת פוקס בפרק "Hidden Scars" 1974 דייוויד קופרפילד David Copperfield גברת היפ 1974 No, Honestly מיי בפרק "Guess Who's Coming to Dinner" 1974 Play for Today שחקנית בפרק "Taking Leave" 1974 Second City Firsts בפרק "The Festive Poacher" 1974 Seven Faces of Woman מאדג' בפרק "Polly Put the Kettle On" 1974 South Riding נלי האגינס סדרת טלוויזיה (2 פרקים) 1974 Village Hall גברת וולי בפרק "There'll Almost Always Be an England" 1975 Crown Court קיטי רוס בפרק "Two in the Mind of One" 1975 I Didn't Know You Cared גברת ברנדון סדרת טלוויזיה 1975 It's a Lovely Day Tomorrow ויי בל סרט טלוויזיה 1975 Play for Today גברת פריצ'ט בפרק "Breath" 1975 The Sweeney גברת דייוויס בפרק "Hit and Run" 1976 הגיבן מנוטרדאם The Hunchback of Notre Dame לה פרולדל 1976 I Didn't Know You Cared גברת ברנדון סדרת טלוויזיה 1976 הפנתר הוורוד מכה שנית The Pink Panther Strikes Again מרתה בולס 1977 הדוכסית מרחוב דיוק The Duchess of Duke Street נני סדרת טלוויזיה (2 פרקים) 1977 הדואליסטים The Duellists קוראת בקלפי טארוט 1977 It Shouldn't Happen to a Vet גברת דודס 1977 ניקולס ניקלבי Nicholas Nickleby פג סיידרסקיו 1977 Play for Today סבתא של קית' בפרק "Spend Spend Spend" 1977 Ripping Yarns גברת באג בפרק "The Testing of Eric Olthwaite" 1977 The Stick Up מנהלת מלון 1978 I Didn't Know You Cared גברת ברנדון סדרת טלוויזיה 1978 Within These Walls טוטי דאוד סדרת טלוויזיה (2 פרקים) 1979 אגאתה Agatha פלורה 1979 I Didn't Know You Cared גברת ברנדון סדרת טלוויזיה 1980 ברני Bernie סדרת טלוויזיה (פרק אחד) 1980 In Loving Memory הילדה פרדו בפרק "The Outing" 1980 Madhouse 1980 Play for Today אלפי בפרק "Murder Rap" 1980 Sir Henry at Rawlinson End ליידי פיליפה מסטיין 1981 אהובת הקצין הצרפתי The French Lieutenant's Woman גברת פיירלי 1981 The Monster Club ללא קרדיט 1982 Britannia Hospital מייסי 1982 Crystal Gazing ליידי בפאב 1982 The Gentle Touch עדנה סלייטר בפרק "One of Those Days" 1982 Give Us This Day בעלת הבית 1982 In Loving Memory הילדה פרדו בפרק "Special: God Rest Ye Merry Gentlemen" 1982 Russian Night... 1941 פרוסיה 1983 Agatha Christie's Partners in Crime האנה מקפרסון בפרק "The House of Lurking Death" 1983 קללת הפנתר הוורוד Curse of the Pink Panther מרתה בולס 1983 פאני היל Fanny Hill גברת ג'ונס ללא קרדיט 1983 Love Story: Mr. Right גראן סרט טלוויזיה 1983 אז ועכשיו Now and Then גראן סדרת טלוויזיה 1983 שולחנות נפרדים Separate Tables גברת מיצ'אם 1984 The Bill מגי סדרת טלוויזיה 1984 מזמור חג המולד A Christmas Carol גברת דילבר 1984 המופע של לני הנרי The Lenny Henry Show סדרת טלוויזיה (פרק אחד) 1984 One by One גראן טרנר סדרת טלוויזיה 1984 A Private Function אמא של ג'ויס פרס באפט"א לשחקנית הטובה ביותר בתפקיד משנה 1985 Mann's Best Friends גברת אנסטרוטר סדרת טלוויזיה 1985 הקשת Rainbow הדודה ליז בפרק "Overhelpfuls" 1986 הרמון Harem גברת פנדלטון מיני-סדרה 1986 King & Castle גברת צ'אלמרס בפרק "Friends" 1986 אישה שטן The Life and Loves of a She-Devil גברת פישר מיני-סדרה 1987 Bust ברנדה וולש בפרק "Man of Property" 1987 Imaginary Friends מילי מונגר מיני-סדרה 1987 Valentine Park גברת ג'יילס סדרת טלוויזיה 1987 When We Are Married גברת נורתורפ 1987 Worlds Beyond בפרק "Undying Love" 1987 דוריט הקטנה Little Dorrit גברת בנגהם מיילדת 1988 Apartment Zero מרי לואיז מקיני 1988 המלון מת מצחוק High Spirits גברת פלנקט 1988 Valentine Park גברת ג'יילס סדרת טלוויזיה 1988 כל העולם בשבילך We Think the World of You מילי 1989 All Change הדודה מרי בפרק "The Bosom of the Family" 1989 Bert Rigby, You're a Fool גברת ריגבי 1989 הטבח, הגנב, אשתו והמאהבת The Cook, the Thief, His Wife & Her Lover 1989 Screen Two גראן בפרק "Words of Love" 1989 סינגלס Singles גברת פלפס בפרק "Family Likeness" 1989 Wonderworks: Young Charlie Chaplin גברת גרינווד סדרת טלוויזיה (פרק אחד) 1990 קטעים עם פריי ולורי A Bit of Fry & Laurie סדרת טלוויזיה (פרק אחד) 1990 Dunrulin גברת טרוד סרט טלוויזיה 1990 Screen Two סוכנת בפרק "Drowning in the Shallow End" 1991 - 1999 2.4 ילדים בממוצע 2point4 Children בט סדרת טלוויזיה (12 פרקים) 1991 The Bill גברת וסט סדרת טלוויזיה 1991 Bottom מגדת עתידות בפרק "Apocalypse" 1991  מילדרד בפרק "Paradise Mislaid" 1991 Making Out סדרת טלוויזיה (פרק אחד) 1992 Dakota Road ג'ואן בנסון 1992 אינדיאנה ג'ונס הצעיר The Young Indiana Jones Chronicles דלפינה בפרק "Barcelona, May 1917" 1993 Cluedo גברת וייט סדרת טלוויזיה 1993 לאבג'וי Lovejoy פלורנס בפרק "God Helps Those" 1993 Piccolo Grande Amore המלכה האם 1993 בנו של הפנתר הוורוד Son of the Pink Panther מרתה בולס 1994 Doggin' Around גברת תומפסון 1994 New Voices ננה בפרק "Bad Voodoo" 1994 פיראטים Pirates גראן (אביגיל בלאד) 1994 Takin' Over the Asylum הארייט בפרק "Fly Like an Eagle" 1994 הכומר מדיבלי The Vicar of Dibley לטישה קרופלי סדרת טלוויזיה 1995 חדר מיון Casualty טילי בפרק "Hit and Run" 1995 Crapston Villas דיליה (דיבוב) סדרת טלוויזיה מצוירת 1995 רדוף אהבה Haunted צוענייה זקנה 1996 קריוקי Karaoke גברת באגלין 1996 The Queen's Nose סבתא סדרת טלוויזיה (פרק אחד) 1996 סודות ושקרים Secrets & Lies אישה עם חתול 1996 הכומר מדיבלי The Vicar of Dibley לטישה קרופלי בפרק "The Easter Bunny" 1997 מלחמה מאושרת Keep the Aspidistra Flying גברת מיקין שם הפצה נוסף "A Merry War" 1998 Anthrakitis דולי סרט קצר 1998 סיפורי קנטרברי The Canterbury Tales בפרק "Leaving London" 1998 נקמה מתוקה Sweet Revenge ויני 1998–2000 משפחת רויאל The Royle Family נורמה ספיקמן סדרת טלוויזיה (11 פרקים) 1998  בעלת טור רכילות בפרק "Beats Working at a Hot Dog Stand" 1999 אליס בארץ הפלאות Alice in Wonderland מיס לורי 1999 מזמור חג המולד A Christmas Carol גברת דילבר 1999 אוליבר טוויסט Oliver Twist סאלי מיני-סדרה 1999 The Queen's Nose סבתא בפרק "Harmony's Return" 1999 סיפורי המסתורין של רות רנדל The Ruth Rendell Mysteries לנה פין בפרק "The Lake of Darkness" 1999 גן החצות של טום Tom's Midnight Garden גברת וילוז 1999 Tube Tales אישה מבוגרת בפרק "Horny" 2000 Animated Tales of the World דודה שלישית בפרק "A Story from Taiwan: Aunt Tiger" 2000 מזמור חג המולד A Christmas Carol ג'ויס 2000 City Central מגאן רוברטס בפרק "Half Man Half Cop" 2000 דונובן קוויק Donovan Quick סבתא סרט טלוויזיה 2001 ניקולס ניקלבי The Life and Adventures of Nicholas Nickleby פג סיידרסקיו סרט טלוויזיה 2002 The Bill הארייט 'טייסי' רייט סדרת טלוויזיה (2 פרקים) 2002 A Good Thief ליזי סרט טלוויזיה 2002 משפט ועונש Trial & Retribution גברת דורותי נורטון סדרת טלוויזיה (2 פרקים) 2003 Anna Spud סרט מצויר קצר 2003 בין הסדינים Between the Sheets אודרי דילייני מיני-סדרה 2003 רופאים Doctors אגאתה קליפורד בפרק "An English Woman's Home" 2004 Dead Cool ליז 2004 Imperium: Nerone מגדת עתידות מיני-סדרה 2005 צ'ארלי בממלכת השוקולד Charlie and the Chocolate Factory הסבתא ג'ורג'ינה 2005 איזו מאמי Keeping Mum גברת פארקר 2005 אוליבר טוויסט Oliver Twist אישה זקנה 2005 וולאס וגרומיט והארנב הקטלני Wallace & Gromit: The Curse of the Were-Rabbit גברת מולץ' דיבוב 2006 חליל הקסם The Magic Flute פפגנה הזקנה 2006 משפחת רויאל The Royle Family נורמה ספיקמן בפרק "The Queen of Sheba"פרס הקומדיה הבריטית לשחקנית הקומית הטובה ביותר 2007 The Abbey סרט טלוויזיה 2007 Flick אמא של ג'וני סרט איימה 2008 עיר הגחלת City of Ember סבתא מייפליט 2008 הדרך לקנדלפורד Lark Rise to Candleford זילה סדרת טלוויזיה (10 פרקים) 2009 The Antiques Rogue Show אוליב גרינהלג 2009 The All Star Impressions Show המלכה אליזבת השנייה 2013 Common Ground אמא של קולין בפרק "Colin's Mum" 2013 המנהרה The Tunnel הארייט סטון

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:מדבבות אנגליות
קטגוריה:חברים במסדר האימפריה הבריטית
קטגוריה:אמנים בריטים הידועים בשם במה
קטגוריה:בריטיות שנולדו ב-1921
קטגוריה:בריטים שנולדו ב-1921
קטגוריה:בריטיות שנפטרו ב-2016
קטגוריה:בריטים שנפטרו ב-2016